ОБЩИНСКА ИЗБИРАТЕЛНА КОМИСИЯ

В ОБЩИНА ЗАВЕТ, ОБЛАСТ РАЗГРАД

Избори за общински съветници и за кметове на 29 октомври 2023 г.

ПРОТОКОЛ № 2

Днес, 11.09.2023 г., в гр. Завет, общ. Завет, обл. Разград, в сградата на НЧ "САМОРАЗВИТИЕ 1902“ с адрес: ул. Лудогорие № 19А, етаж. 2 , се състоя заседание на Общинска избирателна комисия в община Завет /ОИК - Завет/, назначена с Решение № 2131-МИ от 30 август 2023 г. и решение № 2288-МИ от 8 септември 2023 г. на ЦИК. На осн. чл. 85, ал.1 от Изборния кодекс /ИК/, заседанието е свикано от председателя на ОИК-Завет, в следния състав:

|  |  |  |
| --- | --- | --- |
| ПРЕДСЕДАТЕЛ: | Надежда Василева Савова |  |
| ЗАМ.-ПРЕДСЕДАТЕЛ: | Радка Иванова Костова |  |
| ЗАМ.-ПРЕДСЕДАТЕЛ: | Бедрие Юзеир Куртева |  |
| ЗАМ.-ПРЕДСЕДАТЕЛ: | Магдалена Бончева Ковачева |  |
| ЗАМ.-ПРЕДСЕДАТЕЛ: | Даниел Славчев Иванов |  |
| СЕКРЕТАР: | Едис Севдин Исмаил |  |
| ЧЛЕНОВЕ: | Мара Димитрова Хаджиилиева |  |
|  | Тефика Юсуф Неджиб |  |
|  | Кирилка Евгениева Цонева |  |
|  | Донка Иванова Минева |  |
|  | Цветалин Младенов Бонев |  |

На заседанието присъстват всички горепосочени **11 (единадесет) членове от общо 11 (единадесет) назначени.**

Отсъстващи: **няма.**

Предвид горното е налице законоустановения кворум и съгласно разпоредбата на чл. 85, ал. 3 от Изборния кодекс /ИК/ комисията може да заседава и да взема съответните решения.

Заседанието бе открито в 17:30 часа и се председателства от Надежда Василева - Председател на ОИК – Завет.

Надежда Василева: Предлагам заседанието да се проведе при следния дневен ред:

**1. Запознаване на комисията с входяща кореспонденция.**

**2. Определяне на броя на мандатите за общински съветници при провеждане на изборите за общински съветници и кметове на 29 октомври 2023 г.**

**3. Определяне на срок, условия и ред за подаване на документи за регистрация в Общинска избирателна комисия Завет на партии, коалиции и местни коалиции в изборите за общински съветници и за кметове на 29 октомври 2023 г.**

**4. Определяне на срок, условия и ред за подаване на документи за регистрация в Общинска избирателна комисия Завет на инициативни комитети за участие в изборите за общински съветници и за кметове на 29 октомври 2023 г.**

**5. Определяне на подлежащите на вписване обстоятелства и реда за водене и поддържане на регистри за публикуване от ОИК – Завет при произвеждане на изборите за общински съветници и за кметове на 29 октомври 2023 г.**

**6. Формиране и утвърждаване на броя и на единни номера на избирателни секции в Община Завет изборите за общински съветници и за кметове на 29 октомври 2023 г.**

**7. Определяне и обявяване на номерата на изборните райони в Община Завет в изборите за общински съветници и за кметове на 29 октомври 2023 г.**

**8. Приемане на „Политика за поверителност и защита на личните данни, събирани, обработвани, съхранявани и предоставяни на и от Общинска избирателна комисия Завет във връзка с произвеждане на изборите за общински съветници и за кметове на 29 октомври 2023 г.**

**9. Разни.**

Има ли възражения или допълнения към така предложения дневен ред? Няма.

След като не постъпиха други предложения моля, който е съгласен така предложения проекта на дневен ред да стане Дневен ред на заседанието, моля да гласува.

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев,

**Гласували „Против"** — няма.

**Дневният ред е приет с мнозинство - 11 гласа „За".**

**По т. 1. от дневния ред, докладва Надежда Василева:**

Входящата кореспонденция бе докладвана от председателя Надежда Василева Савова.

**По т. 2. от дневния ред, докладва Надежда Василева:**

От представената справка в ГД „ГРАО“ за броя на населението в Община град Завет към 4 август 2023 г. (датата на обнародване на указа на президента на Република България за насрочване на изборите за общински съветници и за кметове) броя на населението с постоянен адрес на територията на общината в Община град Завет е **14051 (четиринадесет хиляди и петдесет и един) души**

Предвид гореизложеното предлагам следния проект за **Решение № 7-МИ** на ОИК – Завет, ОТНОСНО:Определяне на броя на мандатите за общински съветници при провеждане на изборите за общински съветници и кметове на 29 октомври 2023 г.

На основание чл.87, ал. 1, т. 1 от Изборния кодекс във връзка с чл.13 и чл.19 от ЗМСМА и Решение № 1973-МИ/10.08.2023 г. на ЦИК, ОИК - Завет,

**Р Е Ш И:**

ОПРЕДЕЛЯ 17 /СЕДЕМНАДЕСЕТ/ мандати за общински съветници в Община Завет при произвеждане на изборите за общински съветници и за кметове на 29 октомври 2023 г .

Решението да се обяви на таблото на ОИК - Завет и да се публикува в интернет страницата на комисията

Решението подлежи на оспорване в тридневен срок от обявяването му по реда на чл. 88 от ИК.

Моля да гласуваме:

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Решението е взето с мнозинство – 11 (единадесет) гласа „За".**

**По т. 3. от дневния ред, докладва Надежда Василева:**

ОИК трябва да определи начален и краен срок за регистрация на партии, коалиции и ИК за местните избори, условията за тяхната регистрация, документи и други.

Предвид гореизложеното предлагам следния проект за **Решение № 8-МИ**, ОТНОСНО: Определяне на срок, условия и ред за подаване на документи за регистрация в Общинска избирателна комисия Завет на партии, коалиции и местни коалиции в изборите за общински съветници и за кметове на 29 октомври 2023 г.

На основание чл. 87, ал. 1, т. 12 и т. 13, чл. 127, ал. 3, чл. 128, чл. 147 – 150 и § 2 от Допълнителните разпоредби от Изборния кодекс и Решение № 2218-МИ/05.09.2023 г. на ЦИК, ОИК - Завет,

**Р Е Ш И:**

I. ОПРЕДЕЛЯ начален и краен срок за регистрация, както следва:

1. Началният час и дата за подаване на документи за регистрация на партии, коалиции и местни коалиции за участие в изборите за общински съветници и за кметове на 29 октомври 2023 г. е **от 09:30 ч. на 14.09.2023 г.**

2. Крайният час и дата за приемане на документи за регистрация на партии, коалиции и местни коалиции за участие в изборите за общински съветници и за кметове на 29 октомври 2023 г. е **до 17:00 ч.** **на** **18.09.2023 г.** (не по-късно от 40 дни преди изборния ден)

3. Заявленията за регистрация на партии, коалиции и местни коалиции за участие в изборите за общински съветници и за кметове на 29 октомври 2023 г., се подават/приемат **в ОИК - Завет**, на адрес: **град Завет, община Завет, област Разград, ул. Лудогорие № 19А, НЧ”САМОРАЗВИТИЕ 1902” втори етаж**, **от 09:30 часа до 17:00 часа,** всеки календарен ден от 12.09.2023 г., включително - до 18.09.2023 г., включително, /не по-късно от 40 дни преди изборния ден в срока по т.2 от настоящото решение/.

II.Условия за регистрация на партии, коалиции и местни коалиции:

1.Регистрация на партии и коалиции на територията на община Завет се извършва чрез подаване на документи до ОИК Завет.

2.Партиите и коалициите, регистрирани в Централната избирателна комисия (ЦИК), може да участват в изборите за общински съветници, за кметове на общини, за кметове на райони и за кметове на кметства самостоятелно или в различни местни коалиции за всеки отделен вид избор след регистрация в съответната Общинската избирателна комисия Завет.

3.За участие в изборите за общински съветници и кметове може да се образуват местни коалиции, които се регистрират в ОИК Завет.

4. Местните коалиции се образуват само от регистрирани в ЦИК партии и коалиции.

**ІII. Правила за наименованието на местна коалиция**

5. Партиите от състава на една коалиция, регистрирана в ЦИК, не може да се регистрират самостоятелно в Общинската избирателна комисия Завет за участие в изборите за общински съветници и за кметове. Партиите от състава на една коалиция, регистрирана в ЦИК, не може да участват поотделно извън коалицията, в която са регистрирани в ЦИК в местни коалиции.

6. Наименованието на местна коалиция съдържа само наименованието или абревиатурата на една от участващите в нея партии или коалиции регистрирани в ЦИК. Към наименованието на местната коалиция не може да се добавят други думи, букви, цифри и знаци.

7. Наименованието или абревиатурата на участващите в местната коалиция партии и коалиции може да се добавя в скоби към наименованието или абревиатурата на местната коалиция. ОИК - Завет извършва проверка за изпълнение на изискванията за наименование или абревиатура на местна коалиция по реда на Раздел ІV от Решение № 2218-МИ/05.09.2023 г. на ЦИК.

**ІІІ. Регистрация в ОИК на партии и коалиции, регистрирани в ЦИК**

8. За участие в изборите за общински съветници и за кметове на 29 октомври 2023 г. партии и коалиции, регистрирани в ЦИК в срок до 18 септември 2023 г. (40 дни преди изборния ден) подават до ОИК – Завет Заявление за регистрация, представляващо - Приложение № 32-МИ от изборните книжа.

Заявлението се представя и подписва от лицата, представляващи партията или коалицията, или от изрично упълномощени от тях лица.

За всеки отделен вид избор (общински съветници, кмет на община, кмет на район и кмет на кметство) се подава отделно заявление.

За участие в изборите за кмет на кметство се подава едно заявление, в което се изброяват поименно всички кметства на територията на една община, за които се иска регистрация.

9. В заявлението се посочват:

- пълното и/или съкратеното наименование на партията или коалицията, което ще бъде изписано в бюлетината;

- искане за регистрация за участие с посочване за кой вид избор да бъде извършена регистрацията;

- адрес, електронен адрес, телефон, факс и лице за контакт.

10. Към заявлението за регистрация на партия или коалиция се прилагат документите по чл. 147, ал. 5 ИК, а именно:

- решение за образуване на коалицията, подписано от лицата представляващи партиите, и подпечатано с печатите на участващите в коалицията партии;

- пълномощно на лицата, упълномощени да представляват партията/коалицията пред ОИК, когато документите се подават и/или подписват от упълномощени лица.

11. ОИК - Завет извършва проверка на представените документи и взема решение за регистрация незабавно, но не по-късно от 18 септември 2023 г.

12. При установяване на непълноти или несъответствия ОИК Завет дава незабавно указания за отстраняването им в срок до три дни от съобщаването им, но не по-късно от крайния срок за регистрация – 18 септември 2023 г. В регистъра на ОИК Завет в графа „Забележки“ се вписват дадените указания, датата и часът на уведомяването, както и датата и часът на отстраняването им.

Когато нередностите се установят след приемането на документите, уведомяването за отстраняването им се извършва на заявения адрес, електронен адрес, телефон или факс за контакт и това обстоятелство се вписва в регистъра на ОИК, като се отбелязват и датата и часът на уведомяването и имената на членовете на ОИК дали указанията. В случай че указанията не са изпълнени в дадения срок, ОИК отказва регистрация.

Отказът на ОИК може да се обжалва пред ЦИК по реда на чл. 88 ИК.

Решението на ОИК Завет, потвърдено с решение на Централната избирателна комисия, подлежи на обжалване по реда на чл. 98, ал. 2 от Административнопроцесуалния кодекс пред Административен съд Разград. В останалите случаи решението на ЦИК се обжалва пред Върховния административен съд.

13. Когато съдът отмени обжалваното решение, ОИК незабавно регистрира партията/коалицията за участие в изборите за общински съветници и за кметове независимо дали срокът за регистрация (18 септември 2023 г.) е изтекъл, но не по-късно от 32 дни преди изборния ден (26 септември 2023 г.).

14. Партия, включена в състава на регистрирана в ЦИК коалиция, която е напуснала състава й не по-късно от 13 септември 2023 г. включително (45 дни преди изборния ден), може да участва в изборите за общински съветници и за кметове самостоятелно, ако се е регистрирала в ЦИК в срок до 13 септември 2023 г. включително и в ОИК до 18 септември 2023 г.

IV. Регистрация на местни коалиции в ОИК Завет

15. В ОИК Завет се регистрират местни коалиции за участие във всеки отделен вид избор (общински съветници, кмет на община) на територията на съответната община.

16. Партиите и коалициите, участващи в състава на местна коалиция за един вид избор, не могат да се регистрират самостоятелно в ОИК Завет за участие в същия вид избор.

17. Партия, включена в състава на регистрирана в ЦИК коалиция, която е напуснала състава й не по-късно от 13 септември 2023 г. включително (45 дни преди изборния ден), може да участва в изборите за общински съветници и за кметове в състава на местна коалиция, ако се е регистрирала самостоятелно в ЦИК до 13 септември 2023 г. включително.

18. Заявлението за регистрация на местна коалиция – Приложение № 33-МИ от изборните книжа, се подава в ОИК Завет в срок до 18 септември 2023 г. (не по-късно от 40 дни преди изборния ден).

19. Заявлението се представя по решение на местната коалиция и се подписва от лицата, представляващи коалицията, или от изрично упълномощени лица.

2. За всеки отделен вид избор (общински съветници, кмет на община), се подава отделно заявление.

21. В заявлението се посочват:

- пълното и/или съкратеното наименование на местната коалиция, което ще бъде изписано в бюлетината;

- искане за регистрация за участие в съответния вид избор;

- адрес, електронен адрес, телефон, факс и лице за контакт.

22. Към заявлението се прилагат документите по чл. 148, ал. 5 ИК, а именно:

а) решение за образуване на местната коалиция, в което се посочва:

- за кой вид избор се създава;

- кой е упълномощен да я представлява;

Решението трябва да е подписано от упълномощени представители на съставляващите местната коалиция партии и/или коалиции, участващи в нея, и да е подпечатано с печатите им (за коалиции – ако има такъв).

Когато решението е за участие в повече от един вид избор ОИК - Завет се представя само един оригинал;

б) образец от подписите на лицата, представляващи местната коалиция;

в) образец от печата на местната коалиция, ако има такъв;

г) пълномощни на лицата, подписали решението за образуване на местната коалиция;

д) удостоверение за банкова сметка на името на една от участващите партии в състава на местната коалиция, която ще отговаря за приходите, разходите и счетоводната им отчетност, свързани с предизборната кампания;

е) имената и длъжностите на лицата, които ще отговарят за приходите, разходите и счетоводната отчетност на местната коалиция, свързани с предизборната кампания.

23. ОИК - Завет извършва проверка за изпълнението на изискванията за наименованието или абревиатурата на местната коалиция и на представените документи и взема решение за регистрация на местната коалиция незабавно, но не по-късно от 18 септември 2023 г. (не по-късно от 40 дни преди изборния ден).

24. При установяване на непълноти или несъответствия ОИК Завет дава незабавно указания за отстраняването им в срок до три дни от съобщаването им, но не по-късно от крайния срок за регистрация – 18 септември 2023 г. В регистъра на ОИК в графа „Забележки“ се вписват дадените указания, датата и часът на уведомяването, както и датата и часът на отстраняването им.

Когато нередностите се установят след приемането на документите, уведомяването за отстраняването им се извършва на заявения адрес, електронен адрес, телефон или факс за контакт и това обстоятелство се вписва в регистъра на ОИК Завет, като се отбелязват и датата и часът на уведомяването и имената на членовете на ОИК Завет дали указанията.

 В случай че указанията не са изпълнени в дадения срок, ОИК Завет отказва регистрация.

Отказът на ОИК Завет може да се обжалва пред ЦИК по реда на чл. 88 ИК.

Решението на ОИК, потвърдено с решение на Централната избирателна комисия, подлежи на обжалване по реда на чл. 98, ал. 2 от Административнопроцесуалния кодекс пред Административен съд Разград. В останалите случаи решението на ЦИК се обжалва пред Върховния административен съд.

25. Когато съдът отмени обжалваното решение, ОИК незабавно регистрира местната коалиция за участие изборите за общински съветници и за кметове независимо дали срокът за регистрация (18 септември 2023 г.) е изтекъл, но не по-късно от 32 дни преди изборния ден (26 септември 2023 г.).

**V. Промени в състава и/или наименованието на местна коалиция**

26.Промени в състава и/или наименованието на местна коалиция, настъпили след регистрацията й в ОИК Завет, но не по-късно от 35 дни преди изборния ден – 23 септември 2023 г., се извършват след подаване на заявление – Приложение № 34-МИ от изборните книжа, и представяне на решение за извършените промени. Решението трябва да отговаря на изискванията за образуване на местна коалиция.

27.В случай че една или повече партии и/или коалиции напуснат местната коалиция, регистрацията й се запазва, ако в нея са останали най-малко две партии и/или коалиции.

28.В случай че партия или коалиция, чието наименование или абревиатура е включено в наименованието на местната коалиция, напусне коалицията, ОИК Завет с решението, с което извършва промяната в местната коалиция, определя тридневен срок за промяна на наименованието й.

Ако в указания срок местната коалиция изпълни указанието, промени наименованието си с решение за промяна и подаде заявление за това в ОИК Завет, регистрацията й се запазва. Общинската избирателна комисия с решение заличава от наименованието на местната коалиция наименованието или абревиатурата на напусналите я партия или коалиция и отбелязва настъпилите промени в местната коалиция в регистъра на ОИК Завет не по-късно от 32 дни преди изборния ден – 26 септември 2023 г.

Ако в указания срок местната коалиция не изпълни указанието да промени наименованието си с решение за промяна и да подаде заявление за това в ОИК Завет, регистрацията й се заличава.

Заличаването от наименованието на местната коалиция на напусналите я партия и/или коалиция се извършва не по-късно от 32 дни преди изборния ден – 26 септември 2023 г.

29.Промените, настъпили в състава на местна коалиция, се отбелязват в публичния регистър на ОИК Завет - Приложение 48-МИ от изборните книжа, не по-късно от 32 дни преди изборния ден.

30. Напусналите състава на местна коалиция, партия или коалиция не по-късно от 40 дни преди изборния ден – 18 септември 2023 г., могат да участват в изборите самостоятелно, след като се регистрират в ОИК Завет по реда на раздел ІІ от настоящото решение.

**VI. Заличаване на регистрацията на партии, коалиции и местни коалиции от ОИК.**

31.Регистрираните партии, коалиции и местни коалиции могат да поискат заличаване на регистрацията си в ОИК Завет за участие в съответния вид избор не по-късно от 32 дни преди изборния ден – 26 септември 2023 г.

32.Заличаване на регистрацията в ОИК - Завет на коалиции и местни коалиции се извършва след подаване на писмено заявление – Приложение № 35-МИ от изборните книжа, от съответната коалиция или местна коалиция, подписано от представляващите коалицията лица. Към заявлението на коалицията, съответно местната коалиция, се прилага и решение за заличаването, подписано от лицата, представляващи партиите/коалициите от състава й или от изрично упълномощени от тях лица.

33.Заличаване на регистрацията в ОИК - Завет на партии се извършва след подаване на писмено заявление и Приложение № 36-МИ от изборните книжа, от съответната партия, подписано от представляващия партията.

**VІІ. Предоставяне на данни за банкови сметки**

34. ОИК - Завет в срок от 5 дни от регистрацията на местните коалиции за участие в изборите за общински съветници и за кметове – предоставя на Сметната палата банковата им сметка, предназначена за обслужване на предизборната им кампания, и имената и длъжностите на лицата по чл. 164 ИК. При промяна на лицата коалицията представят пред Сметната палата имената и длъжностите на новите лица в 3-дневен срок от извършване на промяната.

**VІІІ. Регистри и удостоверения**

35. За всяка регистрация на партия, коалиция или местна коалиция ОИК - Завет приема отделно решение.

Решенията се вписват в публичния регистър на партиите, коалициите и на местните коалиции, за участие в изборите за общински съветници и за кметове (Приложения № 46-МИ, Приложения № 47-МИ и № 48-МИ от изборните книжа).

36. ОИК - Завет издава удостоверение за регистрация на партия (Приложение № 39-МИ от изборните книжа), удостоверение за регистрация на коалиция или местна коалиция за участие в изборите за общински съветници и за кметове – (Приложение № 40-МИ от изборните книжа), удостоверение за промени в състава и/или наименованието на местна коалиция – (Приложение № 41-МИ от изборните книжа).

Решението да се обяви на таблото на ОИК - Завет и да се публикува в интернет страницата на комисията

Решението подлежи на оспорване в тридневен срок от обявяването му по реда на чл. 88 от ИК.

Има ли други предложения, възражения, допълнения? Няма.

Моля да гласуваме така предложеното проекто - решение

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Решението е взето с мнозинство – 11 (единадесет) гласа „За".**

**По т. 4. от дневния ред, докладва Надежда Василева:**

Председателят на ОИК Завет Надежда Василева Савова предложи проект за **Решение № 9-МИ** ОТНОСНО: Определяне на срок, условия и ред за подаване на документи за регистрация в Общинска избирателна комисия Завет на **инициативни комитети** за участие в изборите за общински съветници и за кметове на 29 октомври 2023 г.

На основание чл. 87, ал. 1, т. 13, чл. 127, ал. 4 и чл. 151 - 155 от Изборния кодекс и Решение № 2121-МИ/29.08.2023 г. на ЦИК, ОИК - Завет,

**РЕШИ:**

I. ОПРЕДЕЛЯ начален и краен срок за регистрация, както следва:

1. Началният час и дата за подаване на документи за регистрация на инициативен комитет за участие в изборите за общински съветници и за кметове на 29 октомври 2023 г. е **от 09:30 ч. на 12.09.2023 г.**

2. Крайният час и дата за приемане на документи за регистрация на инициативен комитет за участие в изборите за общински съветници и за кметове на 29 октомври 2023 г. е **до 17:00 ч.** **на** **18.09.2023 г.** (не по-късно от 40 дни преди изборния ден)

3. Заявленията за регистрация на инициативен комитет за участие в изборите за общински съветници и за кметове на 29 октомври 2023 г., се подават/приемат **в ОИК - Завет**, на адрес: **град Завет, община Завет, област Разград, ул. Лудогорие № 19А, НЧ”САМОРАЗВИТИЕ 1902” втори етаж**, **от 09:30 часа до 17:00 часа,** всеки календарен ден от 12.09.2023 г., включително - до 18.09.2023 г., включително, /не по-късно от 40 дни преди изборния ден в срока по т.2 от настоящото решение/.

II.Условия за регистрация на инициативни комитети:

4. Инициативният комитет в сроковете по т. 1 и т. 2 (не по-късно от 40 дни преди изборния ден) представя в ОИК – Завет Заявление за регистрация – Приложение № 42-МИ от изборните книжа. Заявлението се подписва от всички членове на инициативния комитет и се подава от лицето, представляващо инициативния комитет.

5. В заявлението се посочват:

- имената, единният граждански номер, (личен номер) и постоянен адрес (адрес на пребиваване) на избирателите състава на инициативния комитет;

- имената, единният граждански номер, (личен номер) и адрес на кандидата, за който се създава инициативният комитет;

- искане за регистрация на инициативния комитет за участие в изборите (в съответния вид избор);

- адрес, електронен адрес, телефон, факс и лице за контакт.

6. Към заявлението се прилагат документите по чл. 153, ал. 4 ИК, а именно:

а) решението за създаване на инициативния комитет и решение за определяне на лицето, което да го представлява;

б) нотариално заверени образци от подписите на лицата, участващи в инициативния комитет;

в) декларация по образец – Приложение № 44-МИ от изборните книжа, за всеки един от членовете на инициативния комитет, че има право да гласува в съответния вид избор и, че няма да обработва и предоставя личните данни на включените в списъка за подкрепа на независимия кандидат лица за други цели освен предвидените в Изборния кодекс;

г) удостоверение за банкова сметка на името на лицето, представляващо инициативния комитет, която ще обслужва само предизборната кампания;

д) имената и длъжностите на лицата, които ще отговарят за приходите, разходите и счетоводната отчетност на инициативния комитет, свързани с предизборната кампания.

7. ОИК – Завет извършва проверка на документите, приложени към заявлението и взема решение за регистрацията на инициативния комитет незабавно, но не по-късно от 18 септември 2023 г. – 40 дни преди изборния ден.

8. При установяване на непълноти или несъответствия ОИК - Завет дава незабавно указания за отстраняването им в срок до три дни от съобщаването им, но не по-късно от крайния срок за регистрация – 18 септември 2023 г. В регистъра на ОИК - Завет в графа „Забележки“ се вписват дадените указания, датата и часът на уведомяването, както и датата и часът на отстраняването им.

Когато нередовностите се установят след приемането на документите, уведомяването за отстраняването им се извършва на заявения адрес, електронен адрес, телефон или факс за контакт и това обстоятелство се вписва в регистъра на ОИК - Завет, като се отбелязват и датата и часът на уведомяването. В случай че указанията не са изпълнени в дадения срок, ОИК - Завет отказва регистрация.

Отказът на ОИК - Завет може да се обжалва пред ЦИК по реда на чл. 88 ИК.

Решението на ОИК - Завет, потвърдено с решение на Централната избирателна комисия, подлежи на обжалване по реда на чл. 98, ал. 2 от Административнопроцесуалния кодекс пред Административния съд по местонахождение на ОИК - Завет. В останалите случаи решението на ЦИК се обжалва пред Върховния административен съд.

9. Когато съдът отмени обжалваното решение, ОИК - Завет незабавно регистрира инициативния комитет за участие изборите за общински съветници и за кметове независимо дали срокът за регистрация (18 септември 2023 г.) е изтекъл, но не по-късно от 32 дни преди изборния ден (26 септември 2023 г.).

10. Инициативен комитет може да поиска да бъде заличена регистрацията му за участие в съответния вид избор не по-късно от 32 дни преди изборния ден – 26 септември 2023 г.

 Заличаването се извършва след подадено до ОИК - Завет писмено заявление – Приложение № 43-МИ от инициативния комитет. Заявлението се подписва и подава от лицето, представляващо инициативния комитет.

Към заявлението се прилага решение на инициативния комитет, подписано от всички членове, за заличаване на регистрацията му.

ІІI. Предоставяне на данни за банкови сметки

ОИК - Завет в срок от 5 дни от регистрацията на инициативните комитети за участие в изборите за общински съветници и за кметове – предоставя на Сметната палата банковата им сметка, предназначена за обслужване на предизборната им кампания, и имената и длъжностите на лицата по чл. 164 ИК. При промяна на лицата на инициативният комитет представят пред Сметната палата имената и длъжностите на новите лица в 3-дневен срок от извършване на промяната.

ІV. Регистри и удостоверения

12. Решенията за регистрация на инициативните комитети се вписват в регистъра на инициативните комитети за участие в изборите за общински съветници и за кметове (Приложение № 45-МИ от изборните книжа). Регистрираните инициативни комитети се публикуват в публичния регистър (Приложение № 49-МИ от изборните книжа) на интернет страницата на ОИК - Завет.

2. ОИК - Завет издава удостоверение за регистрация на инициативен комитет – Приложение № 50-МИ от изборните книжа.

Решението да се обяви на таблото на ОИК - Завет и да се публикува в интернет страницата на комисията

Решението подлежи на оспорване в тридневен срок от обявяването му по реда на чл. 88 от ИК.

Има ли други предложения, възражения, допълнения? Няма.

Моля да гласуваме така предложеното проекто - решение

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Решението е взето с мнозинство – 11 (единадесет) гласа „За".**

**По т. 5. от дневния ред, докладва Едис Севдин Исмаил - Секретарят на ОИК Завет:**

Съгласно чл. 86 и чл. 87, ал. 1, т. 12 – 18 включително и т. 23, чл. 122, ал. 1, чл. 124, ал. 4 от ИК, ОИК при произвеждане на изборите за общински съветници и за кметове на 29 октомври 2023 г. общинските избирателни комисии водят няколко вида публични регистри за публикуване и публикуват списък на упълномощените представители

Предвид гореизложеното предлагам следния проект за **Решение № 10-МИ** ОТНОСНО: Подлежащите на вписване обстоятелства и реда за водене и поддържане на регистри за публикуване от ОИК Завет при произвеждане на изборите за общински съветници и за кметове на 29 октомври 2023 г.

На осн. чл. 86 и чл. 87, ал. 1, т. 12 – 18 включително и т. 23, чл. 122, ал. 1, чл. 124, ал. 4 ИК и в изпълнение на Решение № 2163-МИ/ 31.08 2023 г., ОИК - Завет

**РЕШИ:**

1. При произвеждане на изборите за общински съветници и за кметове на 29 октомври 2023 г. ОИК- Завет води регистри за публикуване и публикуват списък на упълномощените представители, както следва:

1.1. отделни регистри за публикуване:

- на партиите;

- на коалициите;

- на местните коалиции;

- на инициативните комитети;

1.2.  регистър за публикуване на кандидатските листи за общински съветници;

1.3. регистри за публикуване на кандидатските листи на кандидатите за кмет на община и кмет на кметство;

1.4. регистър за публикуване на застъпниците по кандидатски листи;

1.5.  регистър за публикуване на жалбите, сигналите и решенията по тях;

1.6. списък на упълномощените представители на партиите, коалициите, местните коалиции и инициативните комитети за публикуване.

2. Регистри за публикуване по т. 1.1 – 1.5 и списъкът по т. 1.6 се публикуват на интернет страницата на ОИК- Завет - [oik1711.cik.bg](https://oik1711.cik.bg/)

3. Подлежащите на вписване обстоятелства са, както следва:

3.1. Регистри за публикуване на партиите, на коалициите, на местните коалиции и на инициативните комитети се водят във формата и съдържанието, съобразно приложения № 46-МИ № 47-МИ, № 48-МИ и № 49-МИ от изборните книжа.

ОИК - Завет извършва вписванията в съответния регистър незабавно след обявяване на решението за регистрация или отказ за регистрация на партия, коалиция, местна коалиция или инициативен комитет.

3.2. Публични регистри на кандидатските листи за общински съветници и на кандидатските листи на кандидатите за кмет се водят във формата и съдържанието, съобразно Приложение № 71-МИ от изборните книжа.

ОИК - Завет извършва вписванията в съответния регистър незабавно след обявяване на решението за регистрация или отказ за регистрация на кандидатската листа.

3.3. Публичен регистър на застъпниците се води във формата и съдържанието, съобразно Приложение № 76-МИ от изборните книжа и решението на ЦИК за участие на застъпници и представители в изборите, в частта относно съдържанието на регистъра.

ОИК - Завет извършва вписванията незабавно след обявяване на решението за регистрация на застъпници и заместващи застъпници, включително и в случаите при произвеждане на втори тур за избор на кмет.

3.4. Регистър за публикуване на жалбите и сигналите се води съобразно указанията на ЦИК в РЕШЕНИЕ № 2162-МИ София, 31 август 2023 г. за приемане на електронен публичен регистър на жалбите и сигналите подадени до ОИК.

Подлежащите на вписване обстоятелства – посочени в решението, се отразяват незабавно след постъпване на жалбата или сигнала, както и след взетите по тях решения.

3.5. Списъкът на упълномощените представители на партиите, коалициите, местните коалиции и инициативните комитети за публикуване се съставя във формата и съдържанието, съобразно Приложение № 77-МИ от изборните книжа.

Вписванията се извършват незабавно след приемане от ОИК – Завет на първия или на всеки следващ списък на упълномощени представители на партии, коалиции, местни коалиции и инициативни комитети, както и в случаите при произвеждане на втори тур за избор на кмет.

Решението да се обяви на таблото на ОИК - Завет и да се публикува в интернет страницата на комисията

Решението подлежи на оспорване в тридневен срок от обявяването му по реда на чл. 88 от ИК.

Има ли други предложения, възражения, допълнения? Няма.

Моля да гласуваме така предложеното проекто - решение

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Решението е взето с мнозинство – 11 (единадесет) гласа „За".**

**По т. 6. от дневния ред, докладва Магдалена Бончева Ковачева - Заместник председателят на ОИК Завет:**

Съгласно Чл. 8. от ИК Гласуването и преброяването на гласовете се извършват по избирателни секции. Кметът на общината образува със заповед избирателните секции на територията на общината не по-късно от 50 дни преди изборния ден и утвърждава тяхната номерация, обхват и адрес. Със Заповед № УД-02-09-300/25.08.2023 г. кметът на Община - Завет  е образувал избирателни секции, утвърдил е тяхната номерация и адреси. Заповедта е обявена публично съгласно изискването на чл. 8, ал. 4 от ИК не е оспорена в срок и е влязла в сила.

Предвид гореизложеното предлагам следния проект за **Решение № 11-МИ** ОТНОСНО: Формиране и утвърждаване на броя и на единни номера на избирателни секции в Община Завет изборите за общински съветници и за кметове на 29 октомври 2023 г.

На основание чл. 87, ал. 1, т. 7, във връзка с чл. 8, ал. 2, 4, 6 и 8 от Изборния кодекс, Решение № МИ-1969/08.08.2023 г. на ЦИК и Заповед № УД-02-09-300/25.08.2023 г. на Кмета на Община Завет, ОИК – Завет,

**Р Е Ш И:**

1.Единният номер на всяка избирателна секция се състои от девет цифри, групирани във вида:

АА BB CC XXX, където:

АА е номерът на областта, както следва:

**17** - Разград

ВВ е номерът на общината в съответната област съгласно Единния класификатор на административно-териториалните и териториалните единици (ЕКАТТЕ).

**11** – община Завет

СС – е номерът на административния район съгласно ЕКАТТЕ в общините с районно деление - за община град Завет е  00 (нула, нула).

**00** – град Завет

ХХХ е номерът на секцията в общината, гр. Завет от **001** до **014**

2. Формира единни номера на 14 /четиринадесет/ броя избирателни секции за Община Завет от секция с номер 171100001 до секция с номер 171100014, включително, както следва

|  |  |  |  |
| --- | --- | --- | --- |
| № на СИК | Нас.място- код | Населено  място | Местонахождение на избирателните секция |
| 171100001 | 06481 | с.Брестовене | Кметство  Ул.“Н.Й.Вапцаров“ №4 |
| 171100002 | 06481 | с.Брестовене | ОУ „Христо Ботев“  Ул.“Н.Й.Вапцаров „ №6 |
| 171100003 | 06481 | с.Брестовене | Читалище  Ул.“Демокрация“ №2 |
| 171100004 | 10714 | с.Веселец | Кметство  Ул.Европа №34А |
| 171100005 | 30065 | Гр.Завет | Дирекция „Социално подпомагане“  Ул.“Лудогорие“ №19 |
| 171100006 | 30065 | Гр.Завет | СОУ „Св.Св. Кирил и Методий“  Ул“.Кирил и Методий“ №34 |
| 171100007 | 30065 | Гр.Завет | Пенсионерски клуб №2  Ул.“Кирил и Методий“ №64 |
| 171100008 | 30065 | Гр.Завет | НЧиталище Ул.“Лудогорие“ №19А |
| 171100009 | 32192 | с.Иван Шишманово | Кметство  Ул.“В.Левски“ №17 |
| 171100010 | 54417 | с.Острово | Кметство  Ул.“Хемус“ №34 |
| 171100011 | 54417 | с.Острово | ЦДГ „Радост“  Ул.“Иван Вазов „ №1 |
| 171100012 | 54417 | с.Острово | ОУ „Х.Ботев“  Ул.“Хемус“ №69 |
| 171100013 | 58147 | с.Прелез | Кметство  Ул.“Лудогорие“ №47 |
| 171100014 | 70384 | с.Сушево | ОУ „В.Левски“  Ул.“Трети Март“ №42 |

:

Решението да се обяви на таблото на ОИК - Завет и да се публикува в интернет страницата на комисията

Решението подлежи на оспорване в тридневен срок от обявяването му по реда на чл. 88 от ИК.

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Решението е взето с мнозинство – 11 (единадесет) гласа „За".**

**По т. 7. от дневния ред, докладва Магдалена Бончева Ковачева - Заместник председателят на ОИК Завет:**

Съгласно Решение № 1968-МИ/08.08.2023 г. на ЦИК Номерацията на изборните райони в страната е единна и се съдържа в първите четири знака от единната номерация на избирателните секции при произвеждане на изборите за общински съветници и за кметове съгласно Решение № 1969-МИ от 8 август 2023 г. на ЦИК. Територията на всяко кметство в общината представлява отделен едномандатен изборен район за избор на кмет на кметство.

Номерацията на тези изборни райони в страната е единна и съдържа цифрените номера по ЕКАТТЕ:

- на административния център на областта;

- на административния център на общината;

- на населеното място - административен център на кметството.

Предвид гореизложеното предлагам следния проект за **Решение № 12-МИ** ОТНОСНО: **Определяне и обявяване на номерата на изборните райони в Община Завет в изборите за общински съветници и за кметове на 29 октомври 2023 г.**

На осн. чл. 87, ал. 1, т. 3, във връзка с чл. 7 от Изборния кодекс  и Решение № 1968-МИ/08.08.2023 г. на ЦИК и цифрените номера по ЕКАТТЕ в Община Завет, ОИК - Завет

**РЕШИ:**

ОПРЕДЕЛЯ И ОБЯВЯВА номерата на изборните райони в община Завет, област Разград в изборите за общински съветници и кметове на 29.10.2023 г., както следва:

1. Многомандатен изборен район за избор на общински съветници в община Завет - № **1711.**

2. Едномандатен изборен район за избор на кмет на община Завет - № **1711.**

3. Едномандатен изборен район за избор на кмет на кметство с. Брестовене - № **171106481.**

4. Едномандатен изборен район за избор на кмет на кметство с. Веселец  - № **171110714.**

5. Едномандатен изборен район за избор на кмет на кметство с.Иван Шишманово - № **171132192.**

6. Едномандатен изборен район за избор на кмет на кметство с. Острово - № **171154417.**

7. Едномандатен изборен район за избор на кмет на кметство с. Прелез - № **171158147.**

8. Едномандатен изборен район за избор на кмет на кметство с. Сушево - № **171170384.**

Решението да се обяви на таблото на ОИК - Завет и да се публикува в интернет страницата на комисията

Решението подлежи на оспорване в тридневен срок от обявяването му по реда на чл. 88 от ИК.

Моля да гласуваме така предложеното проекто - решение

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Решението е взето с мнозинство – 11 (единадесет) гласа „За".**

**По т. 8. от дневния ред, докладва Надежда Василева:**

Председателят на ОИК Завет Надежда Василева Савова предложи следния проект за **Решение № 13-МИ** ОТНОСНО: Приемане на „Политика за поверителност и защита на личните данни, събирани, обработвани, съхранявани и предоставяни на и от Общинска избирателна комисия Завет във връзка с произвеждане на изборите за общински съветници и за кметове на 29 октомври 2023 г.

На основание Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО („Регламент (ЕС) 2016/679”), чл.87, ал.1 от Изборния кодек при спазване на специфичните правила, установени в Закона за защита на личните данни и Указанията на ЦИК, ОИК - Завет,

**Р Е Ш И**:

Приема „Политика за поверителност и защита на личните данни, събирани, обработвани, съхранявани и предоставяни на и от ОИК - Завет произвеждане на изборите за общински съветници и за кметове на 29 октомври 2023 г., съгласно **Приложение № 1** – неразделна част от настоящото решение.

Има ли други предложения, възражения, допълнения? Няма.

Моля да гласуваме така предложеното проекто - решение

**Гласували: „За"** - Надежда Василева Савова, Радка Иванова Костова, Бедрие Юзеир Куртева, Магдалена Бончева Ковачева, Даниел Славчев Иванов, Едис Севдин Исмаил, Мара Димитрова Хаджиилиева, Тефика Юсуф Неджиб, Кирилка Евгениева Цонева, Донка Иванова Минева, Цветалин Младенов Бонев.

**Гласували „Против"** — няма.

**Решението е взето с мнозинство – 11 (единадесет) гласа „За".**

Решението да се обяви на таблото на ОИК - Завет и да се публикува в интернет страницата на комисията

Решението подлежи на оспорване в тридневен срок от обявяването му по реда на чл. 88 от ИК.

**ПРИЛОЖЕНИЕ № 1**

**Общинска избирателна комисия Завет**

**ПОЛИТИКА ЗА ПОВЕРИТЕЛНОСТ И ЗАЩИТА НА ЛИЧНИТЕ ДАННИ,**

**СЪБИРАНИ, ОБРАБОТВАНИ, СЪХРАНЯВАНИ И ПРЕДОСТАВЯНИ ОТ**

**ОБЩИНСКА ИЗБИРАТЕЛНА КОМИСИЯ ЗАВЕТ ПРИ ПРОИЗВЕЖДАНЕ НА ИЗБОРИТЕ ЗА ОБЩИНСКИ СЪВЕТНИЦИ И ЗА КМЕТОВЕ НА 29 ОКТОМВРИ 2023 г.**

**Раздел І**

**Общи положения**

Чл.1.Настоящата Политика за поверителност се основава на изискванията на Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО („Регламент (ЕС) 2016/679”).

Чл.2. Настоящата Политика на ОИК - Завет има за цел да Ви информира какви лични данни се обработват във връзка с произвеждането на изборите за общински съветници и за кметове, защо и как се обработват, кога е необходимо да се разкриват на трети лица. Също така, с нея се предоставя информация за правата, които потребителите имат във връзка с обработването на лични данни от ОИК - Завет, съгласно Регламент (ЕС) 2016/679 и Закона за защита на личните данни.

Чл.3. Определения

1) **„лични данни"** означава всяка информация, свързана с идентифицирано физическо лице или физическо лице, което може да бъде идентифицирано („субект на данни"); физическо лице, което може да бъде идентифицирано, е лице, което може да бъде идентифицирано, пряко или непряко, по-специално чрез идентификатор като име, идентификационен номер, данни за местонахождение, онлайн идентификатор или по един или повече признаци, специфични за физическата, физиологичната, генетичната, психическата, умствената, икономическата, културната или социална идентичност на това физическо лице;

2) **„обработване"** означава всяка операция или съвкупност от операции, извършвана с лични данни или набор от лични данни чрез автоматични или други средства като събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване или друг начин, по който данните стават достъпни, подреждане или комбиниране, ограничаване, изтриване или унищожаване;

3) **„администратор**" означава физическо или юридическо лице, публичен орган, агенция или друга структура, която сама или съвместно с други определя целите и средствата за обработването на лични данни; когато целите и средствата за това обработване се определят от правото на Съюза или правото на държава членка, администраторът или специалните критерии за неговото определяне могат да бъдат установени в правото на Съюза или в правото на държава членка;

4) **„обработващ лични данни"** означава физическо или юридическо лице, публичен орган, агенция или друга структура, която обработва лични данни от името на администратора;

5) **„получател**" означава физическо или юридическо лице, публичен орган, агенция или друга структура, пред която се разкриват личните данни, независимо дали е трета страна или не. Същевременно публичните органи, които могат да получават лични данни в рамките на конкретно разследване в съответствие с правото на Съюза или правото на държава членка, не се

считат за „получатели"; обработването на тези данни от посочените публични органи отговаря на приложимите правила за защита на данните съобразно целите на обработването;

6) **„надзорен орган"** означава независим публичен орган, създаден от държава членка и отговорен за наблюдението на прилагането на Регламент (ЕС) 2016/679.

Чл. 4 (1) В зависимост от конкретните цели и основания, ОИК - Завет обработва следните видове лични данни самостоятелно или в комбинация помежду им на:

1.физически лицата, заети в произвеждането на изборите за за общински съветници и за кметове, в това число членове на ОИК, СИК/ПСИК, застъпници, представители на партиите, коалициите и инициативните комитети;

2.физически лица, податели на жалби и сигнали.

(2) Личните данни, събирани и обработвани от ОИК - Завет са:

три имена, ЕГН или личен номер на чужденец, данни по документ за самоличност, в това число номер, дата и място на издаване, валидност, издател, адрес, телефон и/или адрес на електронната поща за връзка с Вас.

Чл.5. Цел на обработката

Личните данни се обработват в съответствие с Регламент (ЕС) 2016/679 и Закона за защита на личните данни. ОИК - Завет обработва личните данни, съгласно изискванията, постановени в Изборния кодекс и Решенията на ЦИК за следните цели:

Изпълнение на нормативните изисквания на Изборния кодекс, досежно индивидуализиране на лицата, които се назначават за членове на СИК/ПСИК, водене на регистри и подлежащите на вписване обстоятелства в тях, регистриране и издаване на удостоверения на застъпници. Обработката на лични данни не надхвърля периода, необходим за постигането на законните цели.

Чл. 6. Получатели на лични данни, пред които са или може да бъдат разкрити/предоставени личните данни от ОИК - Завет са компетентните държавни органи и институции, когато това се изисква от законодателството на страната и в съответствие с определеното в него.

Чл.7. ОИК - Завет ще съхранява личните данни за срока, определен в действащото законодателство в зависимост от целта, за която са събрани. Когато личните данни, които се събират, вече не са необходими за упоменатите цели, същите се заличават или унищожават по друг надежден начин.

Чл.8. Правата на субектите на данни са:

- право на достъп до данните и информация за целите на обработването;

- право да се оттегли съгласието за обработка на личните данни;

- право на коригиране на личните данни;

- право на изтриване на личните данни;

- право на ограничаване обработването на лични данни;

- право на преносимост на лични данни;

- право на възражение срещу обработването;

- право на жалба до надзорен орган за защита на личните данни.

Чл.9. За осигуряване на адекватна защита на данните ОИК - Завет прилага всички необходими организационни и технически мерки, предвидени в Регламент (ЕС) 2016/679 и Закона за защита на личните данни, както и най-добрите практики от международните стандарти. С цел максимална сигурност при обработка, пренос и съхранение на лични данни, ОИК - Завет използва допълнителни механизми за криптиране и защита.

**ДОПЪЛНИТЕЛНИ РАЗПОРЕДБИ**

§1. Настоящата Политика е приета с Решение №07-МИ от 09.09.2023г. на ОИК - Завет.

§2. Политиката влиза в сила от деня на нейното приемане.

§3. Настоящата Политика може да бъде променяна или допълвана. За всяка промяна ще бъдете уведомени посредством сайта на ОИК - Завет www.оik0828.cik.bg)

§4. За неуредените в настоящата Политика въпроси се прилагат разпоредбите на Регламент (ЕС) 2016/679 и Закона за защита на личните данни.

Запознах се с Политиката за защита на личните данни в Общинска избирателна комисия Завет, приета с Решение №07-МИ от 09.09.2023 г. на ОИК - Завет, за което се подписвам собственоръчно:

|  |  |  |  |
| --- | --- | --- | --- |
| **№** | **Длъжност** | **Имена** | **Подпис** |
| 1. | Председател | Надежда Василева Савова |  |
| 2. | Зам. - председател | Радка Иванова Костова |  |
| 3. | Зам. - председател | Бедрие Юзеир Куртева |  |
| 4. | Зам. - председател | Магдалена Бончева Ковачева |  |
| 5. | Зам. - председател | Даниел Славчев Иванов |  |
| 6. | Секретар | Едис Севдин Исмаил |  |
| 7. | Член | Мара Димитрова Хаджиилиева |  |
| 8. | Член | Тефика Юсуф Неджиб |  |
| 9. | Член | Кирилка Евгениева Цонева |  |
| 10. | Член | Донка Иванова Минева |  |
| 11. | Член | Цветалин Младенов Бонев |  |

**По точка 9 от дневния ред :**

Обсъдиха се технически и организационни въпроси, свързани с работата и дейността на комисията.

Поради изчерпване на дневния ред, заседанието на ОИК - Завет бе закрито от председателя в 19:20 часа

Председател:………………………….

Надежда Василева Савова

Секретар:……………………………

Едис Севдин Исмаил